er allhávaxin grastegund með stórum punti . Það líkist nokkuð vallarsveifgrasi , en hefur fíngerðari punt vegna þess að smáöxin eru minni , oftast grænan á litinn . Bezta einkennið til að greina það frá vallarsveifgrasi er þó hin langa ( oft meir en 5 mm ) og oddmjóa slíðurhimna , sem sést á neðri myndinni hér til hliðar . Hásveifgras er hávaxið með fremur fíngerðum , grænum , 12 - 18 sm löngum , keilulaga punti . Smáöxin eru 2 - 4 blóma , blómagnir eru grænar með skýrum taugastrengjum , oddmjóar og himnurendar . Stöngul-blöðin geta verið nokkuð breið , 3 - 5 mm , slíðurhimnan mjög löng ( 5 - 8 mm ) og odddregin . Puntur af hásveifgrasi á Arnarhóli í júlí 2003 . Hér sjáum við slíðurhimnu hásveifgrassins , en hún er eitt bezta tegundareinkenni þess .